Iberoinsular

Iberoinsular ye un termin introduciu por Joseph Deniker en las clasificacions racials, que se refiere a lo fenotipo mediterranio grácil u dolicocefalos morenos cachos con uesos delgaus.

La zona a on predomina u se troba mes a sobén este fenotipo ye la Peninsula Iberica (menos en Levant), zonas d'Occitania (no en lo Macizo Central a on que predomina lo fenotipo alpín), islas mediterranias (Corcega, Sicilia, Cerdenya, Balears). Tamién bi n'ha representants en Grecia, pero difícils de trobar bien porque los caracters d'os iberoinsulars son entre meyo d'atros tipos racials.

L'antropologa francesa Paulette Marquer, discipla de Vallois la describe asinas:

Pigmentación escura.
Altaria inferior a la meyana humana (de la epoca de P. Marquer): 1,63-1,64 m.
Estructura grácil con tronco luengo, toras amplo y miembros delgaus y curtos.
Cabeza dolicocefala que puet plegar ta mesocefala, con indices cefalicos de 72 dica 75.
Rostro ovalau, largo y estreito.
Nariz delgada, leptorrina, con dorso rectilinio y punta delgada.
Labios prou grans.
Boca y orellas chicotas.

En la clasificación de Bertil Lundman los iberoinsulars son ditos mediterranios occidentals; l'antropologo Carleton S. Coon lis dice a los iberoinsulars mediterranios chicos.

Seguntes los estudios paleoantropolochicos feitos en Aragón por José Ignacio Lorenzo, este fenotipo ya ye present en Teruel y val d'Ebro dende lo neolitico. Entre los personaches famosos que responden a este fenotipo bi ye Penelope Cruz.

 Bibliografía 
José Ignacio Lorenzo Lizalde. Paleoantropología de la población aragonesa en el Neolítico y Edad del Bronce. Aragón-litoral Mediterráneo : intercambios culturales durante la prehistoria: en homenaje a Juan Maluquer de Motes / coord. por María del Pilar Utrilla Miranda, 1992, ISBN 84-7820-131-9, pags. 619-630
José Ignacio Lorenzo Lizalde. La paleoantropología turolense. Teruel: Revista del Instituto de Estudios Turolenses, ISSN 0210-3524, Vol. 80-81, Nº 1, 1989‑1990, pags. 65-137
Paulette Marquer. Las razas humanas. Alianza Editorial. 1973

Categoría:Razas humanas